Appen omfatter en delefunktion. Denne funktion er beregnet til folk, som har en hund sammen. Vi arbejder også på en vennefunktion, som vil blive tilføjet engang i fremtiden. Hvis du i mellemtiden vælger at bruge funktionen ”Del min hund" til andre formål, skal du være opmærksom på, at du gør andre personer til ”medejere” af din hund, hvilket måske ikke er noget, som du ønsker nu eller i fremtiden.
1. Bed den anden person om at downloade PitPat-appen til sin telefon og oprette en separat konto. I modsætning til dig skal vedkommende ikke anvende funktionen ”Tilføj en hund" som det sidste trin i forbindelse med kontooprettelsen, men skal i stedet vælge ”Spring over" for at springe funktionen over. Dermed ender de i et PitPat-ødeland uden nogen hunde og uden funktioner.
2. Gå ind i din konto, og tryk på billedet af din hund for at komme videre til din hunds profil. Rul ned til knappen ”Del denne hund", og tryk på den.
3. Indtast den e-mailadresse, som den anden person brugte til at oprette sin egen PitPat-konto, og tryk på ”Del min hund". Du får ingen bekræftelse, men ”Share the love”-skærmen forsvinder.
4. Efter et par minutter bør den anden person kunne se hunden i sin app. Det kan være nødvendigt at ”trække ned” for at genindlæse siden og få profilen til at blive synlig. Hvis det ikke virker, findes der andre mulige løsninger såsom at logge ud (fra menuen) og logge ind igen og/eller lukke appen (fra telefonens task manager) og så genstarte den.
5. Hvis hunden stadig ikke er synlig i den anden persons konto, skal du se efter, om der står, at du allerede deler din hund med personen ”Du deler med” + den korrekte e-mailadresse, når du trykker på ”Del denne hund” i hundens profil (trin 3 ovenfor). Hvis ikke, skal du prøve igen med den korrekte e-mailadresse.